ALAQUÀS CELEBRA L'EXALTACIÓ DE LES FALLERES MAJORS PER A L'ANY 2023
24/10/2022

# ALAQUÀS CELEBRA L'EXALTACIÓ DE LES FALLERES MAJORS PER A L'ANY 2023

*   24/10/2022
*   [Falles](/categoria/36/0/falles)
*   [Imprimir](#)
*   Compartir
*    https://www.alaquas.org/documento.asp?id\_do=20909

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20909%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20CELEBRA%20L%27EXALTACI%C3%93%20DE%20LES%20FALLERES%20MAJORS%20PER%20A%20L%27ANY%202023)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20909/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20909/24102022whatsapp_image_2022-10-24_at_3_32_44_pm_Form_4.jpg)](https://www.alaquas.org/ficheros/documentos/2022/2/20909/24102022whatsapp_image_2022-10-24_at_3_32_44_pm_Form_10.jpg "<a href='https://www.alaquas.org/ficheros/documentos/2022/2/20909/24102022whatsapp_image_2022-10-24_at_3_32_44_pm_Form_10.jpg' target=_blank><i class='fa fa-external-link' aria-hidden='true'></i>.ALAQUÀS CELEBRA L'EXALTACIÓ DE LES FALLERES MAJORS PER A L'ANY 2023</a>")

Vera Martínez Silla i Carolina Sanchis Mengod són rebudes entre aplaudiments en un acte on es va donar cita tota la societat fallera del municipi així com una gran representació d'associacions, col·lectius locals i Juntes Locals Falleres d'altres municipis

 Alaquàs va celebrar el passat dissabte 23 d’octubre l’Exaltació de les Falleres Majors per a l’any 2023: Vera Martínez Silla i Carolina Sanchis Mengod. Un emocionant acte en el qual les màximes representats van ser donades a conéixer davant de tot el món faller i social del municipi.

L’acte es va iniciar amb un espectacle d’acrobàcia. A continuació, van ser rebudes a l’escenari les màximes representants falleres per a l’exercici 2023. L’Alcalde d’Alaquàs, Toni Saura, i el Regidor de Falles, Alejandro Ramos, van ser els encarregats d’imposar la banda i la joia que les acredita com a Falleres Majors d’Alaquàs i van ocupar el seu lloc.

A continuació, les màximes representants van rebre un quadre com a mostra de gratitud i record del seu regnat que ara comença així com una gran quantitat de flors per part de les comissions falleres a les quals pertanyen, la Falla Plaça de la Llibertat i Falla Avinguda Genovés així com per part també de la Junta Local Fallera i de l’Ajuntament d’Alaquàs.

Com a mantenidora de l’acte va actuar la Fallera Major Infantil de València de l’any 2015, Maria Dondéris Sanchis, que va oferir unes paraules a les màximes representants per tal d’oferir-les un reflex de les experiències que viuran. La mantenidora va rebre en agraïment a la seua presència, una serigrafia original de Pilar Garcia Portalés, pertanyent a una col·lecció de 200 exemplars realitzada amb motiu de la recuperació del Castell-Palau d’Alaquàs l’any 2003.

A continuació, i en presència de totes les persones que componen la Junta Local Fallera d’Alaquàs, van dirigir unes paraules de felicitació a les representats el Regidor de Falles de l’Ajuntament d’Alaquàs i l’Alcalde d’Alaquàs i President Nat.

No van faltar a continuació les felicitacions de les Falleres Majors d’Alaquàs del 2022, Judith Díaz Gomáriz i Sara Morcillo Torralba, de l’Associació Cultural Fallers pel Món i de les Juntes Locals Falleres convidades dels municipis d’Alberic, La Pobla de Vallbona, La Vall d’Uixò, Torrent, Aldaia, Alfafar, Benetússer, Catarroja, Massanassa, Picanya, Sedaví, Manises i Silla. A continuació es va rebre a la Jutgessa de Pau d’Alaquàs, Pilar Latorre i a una representació de les entitats, associacions culturals i col·lectius locals: Policia Local d’Alaquàs, Unió Musical d’Alaquàs, Confraria de la Mare de Déu de l’Olivar, Associació Cultural Andalusa, Associació Amics de la Cordà i Associació Amigues i Amics del Cant de la Carxofa. Després es va rebre a les i els representants de les onze comissions falleres d’Alaquàs: Plaça de la Llibertat, Avinguda Vicent Andrés Estellés, Plaça Buenos Aires, Cervantes, Avinguda Miguel Hernández, Verge de l’Olivar, Camí Vell de Torrent, Plaça d’Espanya, Bonavista, Avinguda Genovés i 18 de Juliol.